134a2d15f29c6e85efeb4c7d289b20ee
 Passer lakerede gulve til mine behov? 
gulvkanonen.dk
2019.47

Lak er den mest brugte efterbehandling i dag og bruges hos alle boligselskaber og de fleste private. Fordelen ved lakerede gulve er at de holder lang tid og er nemme at vedligeholde. Denne efterbehandling passer til alle typer behov, da børnefamilien såvel som den unge studerende har brug for et gulv, der holder mange år og ikke kræver hyppig vedligeholdelse.


Lak fås både i hvid og natur og både som mat og med højere glans i. Er du i tvivl om, hvad der passer bedst til dig, kan du med fordel ringe og få rådgivning af os.



d4a1bb1e19da6a640ec99f6cc216eeec
 Hvordan vedligeholder man lakerede gulve? 
gulvkanonen.dk
2019.47

Lakerede gulve kræver ikke den store vedligeholdelse, da gulvet har en lukket overflade og derfor er mere modstandsdygtige over for snavs. Man kan benytte Trip Traps laksæbe til vask af gulvet, hvor blandingsforholdet står på bagsiden af sæben. Ønsker du at se, hvordan gulvet rengøres korrekt, kan du se videoerne her på hjemmesiden.


Under vores vedligeholdelsesvideoer kan du se hele processen og læse helt præcist, hvilke ting du skal bruge for at vaske og vedligeholde gulvet.



aad5c8da92a2b1ed2e5acb9677c37f0c
 Hvor tit skal jeg vaske lakerede gulve? 
gulvkanonen.dk
2019.47

Når GulvKanonen har afslebet og efterbehandlet gulvet med lak er gulvet klar til at blive taget i brug efter nogle timer. Gulvet kræver ikke en efterfølgende vask med sæbe for at mætte gulvet som ludbehandlede gulve gør. Gulvet skal derfor vaskes, når det er blevet en smule snavset eller i forbindelse med den regelmæssige rengøring. Der er ikke noget facit på, hvornår en rengøring er nødvendig, da det afhænger af, hvor ofte gulvet bliver brugt og hvor beskidt det bliver.



95665c48195816c7163b1d92cef489b8
 Hvor lang tid holder lakerede gulve? 
gulvkanonen.dk
2019.47

Dette kan man ikke give et realistisk bud på. Det afhænger som med alt andet af, hvor godt man passer på sit gulv. Hvis man ikke rengører sit gulv med jævne mellemrum, går med sko inden for eller ikke har filtpuder under sine møbler, vil gulvet blive slidt hurtigere.


Passer man på sit gulv, så er det den behandling der holder længst tid, og den vil derfor holde mange år frem. Vi ser typisk, at et lakeret gulv holder ca. 5 år før det skal afslibes igen, og er der blevet brugt en 2-komponent lak holder det endnu længere tid.



8d83617e8ac66783a6f7acd58294c652
 Kan man få andet end naturlig og hvidpigmenteret lak? 
gulvkanonen.dk
2019.47

Nej. Det eneste man kan få inden for lakker er den hvidpigmenterede og den naturlige. Den naturlige er en gennemsigtig eller usynlig lak, som lægger sig på gulvet og giver en beskyttende hinde. Den hvide lak er som den naturlige gennemsigtig, men har hvidpigment i sig, hvilket giver gulvet et hvidligt look. Er du i tvivl om, hvilken af de 2 typer du ønsker, kan du se vores galleri, hvor der er billeder af begge typer.


Man kan ved begge typer se træets struktur, årer og knaster. Der er ikke forskel i holdbarheden på de to forskellige typer, så det er kun et spørgsmål om, hvad man synes er pænest.






828099469b6b025346a8b2946430ff3e
 Hvornår kan jeg betræde gulvet og stille møbler på det? 
gulvkanonen.dk
2019.47

Fra GulvKanonen har givet sidste gang lak, skal der gå ca. 5 timer før gulvet må betrædes med sokker. Vi anbefaler altid, at der skal gå 24 timer før der flyttes møbler ind på gulvet.


Vi anbefaler, at man ikke betræder gulvet før vi er helt færdige med opgaven, da vi ellers kan risikere at der sætter sig snavs i lakken.






82cdc348ba5d0b4a55c35568de6460e2
 Fordele og ulemper ved lakerede gulve 
gulvkanonen.dk
2019.47

Fordele:


–     Nemt at vedligeholde.


–     Holder lang tid.


–     Hvis der kun er overfladiske ridser, så kan gulvet poleres efter 1-2 år, og få mere lak.





Ulemper:


–     Dybere ridser i gulvet kan ikke fjernes uden afslibning.


